கேள்வி: நாவாய் - தோற்றம் பற்றி விளக்கவும்.
பதில்: *நாவாயில் உள்ள கூம்பில் இதை என்னும் பாய்களைக் கயிற்றால் பிணித்துக் கட்டியிருப்பார்கள். புயலில் இதைக்கயிறு அறுந்துபோவது உண்டு. பனைமீன் வழங்கும் வளை மேய் பரப்பின், வீங்கு பிணி நோன் கயிறு அரீஇ, இதை புடையூ, கூம்பு முதல் முருங்க எற்றி, காய்ந்து உடன் கடுங் காற்று எடுப்ப, கல் பொருது உரைஇ, நெடுஞ் சுழிப் பட்ட நாவாய் போல, (மதுரைக்காஞ்சி 375-379) *அவற்றில் நாட்டுக்கொடிகள் பறந்தன. நெடுங்கொடி நுடங்கும் நாவாய் தோன்றுவ காணாமோ (அகம் 110) *கட்டுக்குள் நில்லாது நாவாய்கள் அசைவது உண்டு. களிறே முந்நீர் வழங்கும் நாவாய் போல (மதம் கொண்டு ஓடிற்று - புறம் 13)
கேள்வி: நாவாய் - பன்னாட்டு நாவாய் குறித்து விரிவாக சொல்லுங்கள்.
பதில்: *பன்னாட்டு நாவாய்கள் தமிழகத் துறைமுகங்களில் உலவின. வேறு பல் நாட்டுக் கால் தர வந்த பலவினை நாவாய் தோன்றும் பெருந்துறை (நற்றிணை 295) *வானவன் என்னும் சேரமன்னன் கடலில் நாவாய் ஓட்டும்போது பிற நாவாய்கள் செல்லக்கூடாது. (இது முசிறித் துறைமுக்க் கட்டுப்பாடு) சினம் மிகு தானை வானவன் குடகடல் பொலம் தரு நாவாய் ஓட்டிய அவ்வழி பிற கலம் செல்லாது ஆங்கு (புறம் 126)